Иван Пейчев
Прозорците не са далечни…

chitanka.info

Прозорците не са далечни

улици,

в които пеят и тъгуват

трагични гайди и хармоники,

и гласове трагични,

очакващи да се осъществят

във часовете късни на

нощта,

във часовете късни

на живота.

Във часовете на прозорците,

които са и улици и гайди,

кавали и жестоки

гласове

и блясъка на брадва.

Прозореца не е далечна

улица,

прозореца е само

светлина

и до известна степен

улица

или началото на улица.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.